Vienotais dokuments, kas minēts Eiropas Parlamenta un Padomes Regulas (ES) Nr. 1308/2013 94. panta 1. punkta d) apakšpunktā, un atsauce uz produkta specifikācijas publikāciju attiecībā uz nosaukumu vīna nozarē: vienotā dokumenta un atsauces publicēšana

(2022/C 147/05)

Šī publikācija dod tiesības divu mēnešu laikā no šīs publikācijas dienas pret šo pieteikumu izteikt iebildumus atbilstīgi Eiropas Parlamenta un Padomes Regulas (ES) Nr. 1308/2013 (1) 98. pantam.

VIENOTS DOKUMENTS

“Vézelay”

PDO-FR-02406

Pieteikuma iesniegšanas datums: 3.12.2021.

1. Reģistrējamais nosaukums

Vézelay

2. Ģeogrāfiskās norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

4. Vīna vai vīnu apraksts

“Vézelay” ir sauss nedzirkstošais baltvīns bāli dzeltenā zelta krāsā. To raksturo ziedu aromāts, ko papildina izteikti svaiga un minerāla garša. Līdz ar vīna nogatavināšanu tas kļūst bagātīgāks un izsmalcinātāks.

Spirta dabiskā minimālā tilpumkoncentrācija vīnā ir 11 %.

Pēc vīna bagātināšanas kopējā spirta tilpumkoncentrācija tajā nepārsniedz 13 %.

Maksimālais fermentējamo cukuru (glikozes un fruktozes) saturs galaproduktā, ko var tirgot patēriņam, ir:

— 3 grami uz litru

— vai 4 grami uz litru, ja kopējā skābuma saturs ir vismaz 55,10 miliekvivalenti uz litru, proti, 4,13 grami uz litru (izteikts vīnskābē) vai 2,7 grami uz litru (izteikts H2SO4).

Citi analītiskie kritēriji atbilst Eiropas tiesību aktos noteiktajām vērtībām.

Vispārīgie analītiskie parametri Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. Vīndarības metodes

a. Galvenās vīndarības metodes

Audzēšanas metode

Vīnogulāju stādījumu minimālā biezība ir 6 400 vīnkoku uz hektāru, bet rindstarpu attālums nedrīkst pārsniegt 1,30 metrus, savukārt attālums starp vienas un tās pašas rindas vīnkokiem ir 1,00–1,20 metri.

Noteikumi par apgriešanu

Audzēšanas metode

Vīnogulājus, uz katra vīnkoka atstājot ne vairāk par 12 vīnstīgu pumpuriem un uz kvadrātmetru — ne vairāk par 7,5 vīnstīgu pumpuriem, apgriež:

— īsi (vainagu veido Ruajā [Royat] un divpusēja kordona formā)

— vai gari, vienkāršā formā pēc Gijo [Guyot] metodes.

Vienkāršo Gijo metodi var pielāgot:

— ar otro augļzaru; šī metode ļauj ik pēc gada mainīt sānzara pozīciju;

— ar saīsinātu sānzaru, uz kura atstāti ne vairāk par 3 pumpuriem, un augļzaru ar ne vairāk par 2 pumpuriem.

Neatkarīgi no apgriešanas metodes vīnkokiem var atstāt 2 papildu vīnstīgu pumpurus uz vienu vīnkoku, ja fenoloģiskajā fāzē, kas atbilst 11 vai 12 izplaukušām lapām, augļzaru skaits uz vīnkoku gadā nav lielāks par apgriešanas noteikumos definēto vīnstīgu pumpuru skaitu.

Vinifikācija

Vīnu gatavošanā piemērojamais ierobežojums

— Ir aizliegts izmantot nepārtrauktas darbības preses.

— Ir aizliegts izmantot koksnes gabalus.

Vīnu kopšana

Īpašā vīndarības metode

Vīnus kopj vismaz līdz nākamā gada 1. martam pēc ražas novākšanas.

b. Maksimālais ražas iznākums

64 hektolitri no hektāra.

6. Noteiktais ģeogrāfiskais apgabals

Pašvaldības, kurās var novākt vīnogas, vinificēt un nogatavināt vīnus, ir šādas: Asquins, Saint-Père, Tharoiseau un Vézelay Jonas [Yonne] departamentā.

7. Galvenās vīna vīnogu šķirnes

“Chardonnay B”

8. Vīna vai vīnu apraksts

8.1. Saiknes veidošanā ietilpstošo dabas faktoru apraksts

Vēzelē reģions [Vézelien] atrodas Morvānas [Morvan] reģionālā dabas parka malā, Burgundijas reģiona Jonas departamenta dienvidos. Tā ir skaidri noteikta un neatkarīga ģeogrāfiska vienība, kas atrodas 40 kilometru attālumā no Oksēras [Auxerrois] vīndārziem un 100 km attālumā no Kotdoras [Côte d’Or] pirmajiem vīnogulājiem. Vīnogulāji atrodas Asquins, Saint Père, Tharoiseau un Vézelay pašvaldību nogāzēs Kīras [Cure] upes (Jonas [Yonne] pieteka) ielejas abās pusēs.

Ģeogrāfisko reģionu, kurā gadsimtu gaitā ir veidojies vīnogu audzēšanas apgabals, izteikti raksturo tā morfoģenēze. Morvānas kristālisko iežu masīva pacelšanās Ronas upes ielejas veidošanās fāzē (pliocēna periodā) noteica reģiona tektonisko struktūru: Morvānas masīvs Parīzes baseina nogulu slāņa dienvidaustrumu daļā izvirzījās no Centrālā masīva.

Kīras krāteris atrodas vietā ar neskaitāmiem nogulu slāņiem, ko veido dažādas cietības ieži. Tas izskatās pēc amfiteātra, kurā erozijas rezultātā pakāpjveidīgi izvietojušies pakalni un nogāzes, kas pārsvarā vērsti dienvidu un austrumu virzienā. Visi šie pakalni un kuestas Vēzelē teritoriju Burgundijas reģionā padara ainaviski unikālu.

Vīndārzi aug Kīras stāvajās nogāzēs un sānu ielejās 250–300 metru augstumā virs jūras līmeņa. Kreisā krasta substrātu veido vidusjuras merģelis un kaļķakmens, savukārt labā krasta nogāzēs dominē apakšjuras mālainais merģelis.

Augstāk esošos vīndārzus raksturo erodētas seklas augsnes, kas bieži vien ir akmeņainas, satur maz smalkzemes un kuru pamatā ir nevienmērīgs un pārveidojies kaļķakmens pamatslānis.

Savukārt nogāžu vidū un lejasdaļā augsne ir arvien blīvāka. To veido dažāda biezuma un akmeņainuma kaļķakmens kolūvijs, kas sedz dziļas kaļķakmens un māla augsnes, kuras radušās, sairstot dažādiem pamatā esošajiem iežiem, tādiem kā cietais kaļķakmens, merģeļainais kaļķakmens un merģelis.

Vēzelē reģionam raksturīgs vēss okeāna klimats ar biežām un bagātīgām lietusgāzēm. Ņemot vērā gada nokrišņu daudzumu, kas ir 800 mm, Vēzelē reģions skaidri atšķiras no citiem nelielajiem Burgundijas vīnogu audzēšanas reģioniem. Morvānas tuvuma ietekmē pavasaris ir mitrs, vasaras ir siltas un vētrainas, savukārt ziemas — salīdzinoši bargas, ar lielu salnu iespējamību.

Gada un diennakts temperatūras ievērojamo svārstību dēļ Vēzelē reģiona klimats ir pielīdzināms kontinentālajam klimatam. Ziemā temperatūra bieži pazeminās līdz -10 °C, bet vasarā bieži vien tiek sasniegti 30 °C. Vidējā starpība starp diennakts minimālo un maksimālo temperatūru Vēzelē reģionā ir lielāka nekā Oksērā, tomēr ļoti līdzinās vai ir identiska Kotdorā fiksētajiem rādītājiem. Minimālā temperatūra var būt pat par 4 grādiem zemāka, bet maksimālā temperatūra — pat par 8 grādiem augstāka.

8.2. Saiknes veidošanā ietilpstošo cilvēkfaktoru apraksts

Kā liecina 1137. gadā pieņemtā harta par vīnogulāju zemes nodokli un dokuments par dažiem Burgundijas hercogam piederošiem zemes gabaliem ar apzīmējumu Clos-au-Duc, kas atrodas Saint Père pašvaldības Nanchêvres sektorā, vīndārzi izsenis ir slaveni ar labu kvalitāti. 1816. gadā Žiljēns [Jullien] savā darbā, kurā vienkopus uzskaitīti visi zināmie vīna dārzi (“Topographie de tous les vignobles connus”), piemin Vēzelē reģiona vīnu un jo īpaši Clos de Vézelay zemesgabalu vīnu, norādot, ka tas pieder trešajai jeb smalko vīnu klasei.

Pateicoties upju tīklam, kas ļauj vīnu transportēt uz Parīzi, Vēzelē reģiona vīna tirdzniecība attīstās līdz pat 19. gadsimta beigām. Taču 1884. gadā Oksērā izplatās filoksēra, un tas aptur tirdzniecības attīstību un gandrīz pilnībā iznīcina vīnogulāju platības.

Lauku iedzīvotāju masveida aizplūšanas un cilvēkresursu trūkuma dēļ vīna dārzu atjaunošana sākas tikai 20. gadsimta septiņdesmitajos gados. To organizē daži lauksaimnieki, kurus atbalsta departamenta padomes loceklis Pols Flandēns [Paul Flandin]. 1974. gadā vīnkopības apgabala atjaunošanai tiek izveidota arodbiedrība.

Pirmajos iestādītajos vīnogulājos tiek eksperimentēts ar vīnogu šķirnēm, stādījumu biezību un audzēšanas metodēm. Drīz vien vīndārzos galvenā uzmanība tiek pievērsta augstas kvalitātes baltvīnu ražošanai no šķirnes “Chardonnay B”, ko stāda blīvi un kas dod nelielu ražu.

Kokiem apaugušu pakalnu ieskautu lauku vidū ātri izveidojas ainavā iederīgi vīndārzi.

1990. gadā vīnu gatavošanai un tirdzniecībai tiek nodibināts kooperatīvs. Tas ievērojami veicina vīnkopības attīstību. Pusi no vietējās vīnkopības nozares tagad veido kooperatīva dalībnieki, kas ir vietējie lauksaimnieki, kuri nodarbojas gan ar augkopību, gan lopkopību un audzē vīnogas mazās platībās. Otra puse ir dažādas izcelsmes vīnkopji, kuri audzē vīnogas aptuveni 10 hektāru lielos zemesgabalos un kuri Vēzelē reģionā ieceļojuši, lai nodarbotos ar pudelēs pildītu vīnu tirdzniecību, liekot cerības uz nesen reģistrētā aizsargātā cilmes vietas nosaukuma popularitāti un reģiona iecienītību tūristu vidū.

Četru pašvaldību — Asquins, Saint-Père, Tharoiseau un Vézelay — atrašanās ar nosaukumu “Bourgogne” apzīmētā produkta ģeogrāfiskā apgabala sastāvā kopš 1989. gada, minētā ģeogrāfiskā apgabala zemesgabalu demarkācija 1992. gadā un, visbeidzot, papildu ģeogrāfiskā nosaukuma “Vézelay” atzīšana un pievienošana nosaukumam “Bourgogne” 1998. gadā liecina par Vēzelē reģiona vīnkopju pastāvīgu tiekšanos pēc augstas kvalitātes.

8.3. Cēloniskā mijiedarbība

Vēzelē reģions ir ģeogrāfiski neatkarīgs; tas atrodas tālu gan no ziemeļos esošās Oksēras, gan no dienvidos esošās Kotdoras, un tā unikālā ģeoloģija padara to par unikālu vīnkopības reģionu. Neraugoties uz to, ka filoksēras izplatības dēļ vīnogulāji gandrīz pilnībā izzuda, Vēzelē reģiona vīndārziem ir bagāta un sena vēsture, kas aizsākās jau romiešu laikos. Šī nepārtrauktība liecina par reģiona īpašo piemērotību kvalitatīvu vīnu ražošanai Kīras krastos Morvānas masīva ielejās.

Vēzelē reģiona kaļķakmens un kaļķakmens merģeļa nogāzes, kurās aug ar norādi “Vézelay” apzīmētie vīni, ir vērstas uz dienvidaustrumiem līdz dienvidrietumiem, tādējādi tās ir pasargātas no aukstajiem ziemeļu vējiem. Šie apstākļi labvēlīgi ietekmē Burgundijas tradicionālās vīnogu šķirnes “Chardonnay B” audzēšanu.

Vietējo klimatu ietekmē atrašanās pie Morvānas masīva, ko veido kokiem apauguši augsti pakalni. Šis klimats saglabā ražas skābumu un piešķir šiem baltvīniem lielāku svaigumu, tādējādi padarot tos atšķirīgus no pārējiem Burgundijas baltvīniem. Šo garšas svaigumu veicina arī apkārtējie ainavas elementi (reljefs, Morvānas mežu tuvums).

Šīs īpašības, kas saistītas ar vēso vietējo klimatu, atšķir Vēzelē reģiona vīnus no citiem Burgundijas baltvīniem, jo īpaši ar balto ziedu (akācija un vilkābele) aromātu.

Vīndārzos tiek ievērotas Burgundijas vīnkopības tradīcijas: liela stādījumu biezība, īsa apgriešana, režģu izmantošana. Vīndarības metodes un salīdzinoši īsie kopšanas periodi nosaka ar ACVN “Vézelay” apzīmēto vīnu īpašās iezīmes, arī galvenās organoleptiskās īpašības — svaigumu, mineralitāti un ziedu aromātu.

Vīndārzi ir pakāpeniski atguvuši savu vietu Vēzelē reģiona ainavā, tie atrodas vislabvēlīgākajā situācijā. Prestižā Vēzelē bazilika skatam paver īstenu Burgundijas ainavu, kurā sastopami gan vīnogulāji, gan ganības.

9. Citi būtiski nosacījumi

Tiešās apkaimes apgabals

Tiesiskais regulējums

Valsts tiesību akti

Papildu nosacījuma veids

Atkāpe attiecībā uz ražošanu noteiktajā ģeogrāfiskajā apgabalā

Nosacījuma apraksts

Kotdoras pašvaldības, kuras veido tiešās apkaimes apgabalu, kas, paredzot atkāpi, noteikts vīnu vinifikācijai, gatavošanai un kopšanai, ir šādas: Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chambœuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-le-Grand, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L’Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Vauchignon, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée un Vougeot.

Ronas [Rhône] pašvaldības, kuras veido tiešās apkaimes apgabalu, kas, paredzot atkāpi, noteikts vīnu vinifikācijai, gatavošanai un kopšanai, ir šādas:

Alix, Anse, L’Arbresle, Les Ardillats, Arnas, Bagnols, Beaujeu, Belleville, Belmont-d’Azergues, Blacé, Le Bois-d’Oingt, Le Breuil, Bully, Cercié, Chambost-Allières, Chamelet, Charentay, Charnay, Châtillon, Chazay-d’Azergues, Chénas, Chessy, Chiroubles, Cogny, Corcelles-en-Beaujolais, Dareizé, Denicé, Dracé, Emeringes, Fleurie, Frontenas, Gleizé, Jarnioux, Juliénas, Jullié, Lacenas, Lachassagne, Lancié, Lantignié, Légny, Létra, Liergues, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Odenas, Oingt, Les Olmes, Le Perréon, Pommiers, Pouilly-le-Monial, Quincié-en-Beaujolais, Régnié-Durette, Rivolet, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Etienne-la-Varenne, Saint-Georges-de-Reneins, Saint-Germain-Nuelles, Saint-Jean-d’Ardières, Saint-Jean-des-Vignes, Saint-Julien, Saint-Just-d’Avray, Saint-Lager, Saint-Laurent-d’Oingt, Saint-Loup, Sainte-Paule, Saint-Romain-de-Popey, Saint-Vérand, Salles-Arbuissonnas-en-Beaujolais, Sarcey, Taponas, Ternand, Theizé, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux un Villié-Morgon.

Sonas un Luāras [Saône-et-Loire] pašvaldības, kuras veido tiešās apkaimes apgabalu, kas, paredzot atkāpi, noteikts vīnu vinifikācijai, gatavošanai un kopšanai, ir šādas:

Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chaintré, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-de-Guinchay, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-lès-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-National, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines, Fragnes-la-Loyère, Fuissé, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand, Lugny, Mâcon, Malay, Mancey, Martailly-lès-Brancion, Massilly, Massy, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l’Hôpital, Péronne, Pierreclos, Plottes, Préty, Prissé, Pruzilly, Remigny, La Roche-Vineuse, Romanèche-Thorins, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Solutré-Pouilly, Taizé, Tournus, Uchizy, Varennes-lès-Mâcon, Vaux-en-Pré, Vergisson, Vers, Verzé, Le Villars, La Vineuse, Vinzelles un Viré.

Jonas pašvaldības, kuras veido tiešās apkaimes apgabalu, kas, paredzot atkāpi, noteikts vīnu vinifikācijai, gatavošanai un kopšanai, ir šādas:

Accolay, Aigremont, Annay-sur-Serin, Arcy-sur-Cure, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Champvallon, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cravant, Cruzy-le-Châtel, Dannemoine, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Mouffy, Moulins-en-Tonnerois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Sainte-Pallaye, Sainte-Vertu, Sarry, Senan, Serrigny, Tissey, Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézinnes, Villeneuve-Saint-Salves, Villiers-sur-Tholon, Villy, Vincelles, Vincelottes, Viviers, Volgré un Yrouerre.

Mazāka ģeogrāfiskā vienība

Tiesiskais regulējums

Valsts tiesību akti

Papildu nosacījuma veids

Papildu noteikumi attiecībā uz marķēšanu

Nosacījuma apraksts

Ar kontrolēto cilmes vietas nosaukumu apzīmēto vīnu marķējumā drīkst norādīt mazākas ģeogrāfiskās vienības nosaukumu, ja:

— tā ir zemes kadastrā reģistrēta apdzīvotā vieta;

— šis nosaukums ir ierakstīts ražas deklarācijā.

Kadastrā reģistrētās apdzīvotās vietas nosaukuma rakstzīmju lielums ne augstumā, ne platumā nepārsniedz pusi no to rakstzīmju lieluma, ar ko atveido kontrolēto cilmes vietas nosaukumu.

Lielāka ģeogrāfiskā vienība

Tiesiskais regulējums

Valsts tiesību akti

Papildu nosacījuma veids

Papildu noteikumi attiecībā uz marķēšanu

Nosacījuma apraksts

Tādu vīnu marķējumā, kurus apzīmē ar šo kontrolēto cilmes vietas nosaukumu, var norādīt lielākas ģeogrāfiskās vienības nosaukumu “Vin de Bourgogne” vai “Grand Vin de Bourgogne”.

Norāde par šķirnes nosaukumu

Tiesiskais regulējums

Valsts tiesību akti

Papildu nosacījuma veids

Papildu noteikumi attiecībā uz marķēšanu

Nosacījuma apraksts

Ja marķējumā norāda vīna vīnogu šķirni, šī norāde nedrīkst būt redzama tajā pašā vizuālajā laukā, kur ierakstītas obligātās norādes, un to raksta ar rakstzīmēm, kuru lielums nepārsniedz 2 mm.

Atsauce uz specifikācijas publikāciju

https://info.agriculture.gouv.fr/gedei/site/bo-agri/document_administratif-e788615d-fc6a-4b06-97a9-2171414b470c

(1) OV L 347, 20.12.2013., 671. lpp.